جوج شركات كندية، “Medicago ” و “GlaxoSmithKline”، خرجو أول فاكسان نباتي في العالم، وبينات النتائج بناء على التجارب اللي تدارت، أنه فعال في الوقاية من المتحور “دلطا” ديال فيروس كورونا. الفاكسان إيفيكاس بنسبة 75.3 فالمية ضد كل المتحورات ديال فيروس كورونا اللي كانت كتدور فالوقت اللي بدات الدراسة و التجارب على هاد الفاكسان النباتي، يعني من “دلطا” واللي قبل منو، لكن لحد الآن مزال ماعندوش إسم تجاري. التجربة ديال هاد الفاكسان دارت على 24 ألف واحد، أعمارهم من 18 لعام للفوق في كندا وميريكان وبريطانيا والمسكيك والأرجنتين والبرازيل. 
إيفيكاس ضد كورونا.. نتائج كتفرح ديال أول فاكسان نباتي فالعالم – فيديو